
Da li je pokuđeno piti sa krze na čaši ?


* 
* 
* 
* 
* 
* 
* 

 

Da li je pokuđeno piti sa krze na čaši ?
========================================

 

Ebu Seid el-Hudri, radijallahu anhu, prenosi da je Allahov Poslanik, sallallahu alejhi ve sellem, zabranio da se pije s krze na posudi, i da se puše u piće. 265


Sehl b. Sa'd, radijallahu anhu, prenosi da je Vjerovjesnik, sallallahu alejhi ve sellem, zabranio da se puše u piće, i da se pije s krze na posudi.266


Ebu Hurejra, radijallahu anhu, kaže: “Poslanik, sallallahu alejhi ve sellem, zabranio je da se pije s onog mjesta na kojem je posuda okrznuta.”267


Abdullah b. Abbas i Abdullah b. Omer, radijallahu anhu, rekli su: “Allahov je Poslanik, sallallahu alejhi ve sellem, zabranio da se pije s krze na posudi … “268


Propisi u vezi s poglavljem:


Prvo, pokuđeno je piti s krze na posudi.


Drugo, El-Hattabi je u djelu Mealimus-sunen, 5/284, ostavio sljedeći zapis: “Zabranjeno je piti s krze na čaši jer se u tom slučaju voda uzburka i kapa po licu i odjeći. Također, usne se ne spoje s krzom kako treba. Neki kažu da su krza na posudi i njezino uho mjesto gdje sjedi šejtan. Moguće je da se krza ne može u potpunosti očistiti kad se pere posuda, pa čovjek pije s nečistog mjesta, što šejtan čini i druge na to navraća. Također, kada se pije na taj način te čovjek upršće lice i odjeću, to možemo okarakterizirati kao šejtanovo nanošenje štete i otežavanja čovjeku. A Allah najbolje zna.”


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


